ডেস্ক নিউজ : গাজীপুর ও খুলনা সিটি করপোরেশন নির্বাচন নিয়ে প্রধান নির্বাচন কমিশনার (সিইসি) কে এম নূরুল হুদার সঙ্গে আজ মঙ্গলবার সকালে বৈঠকে বসছে বিএনপির সাত সদস্যর একটি প্রতিনিধি দল। বেলা ১১টায় নির্বাচন ভবনে এ বৈঠক অনুষ্ঠিত হবে। বিএনপির সাত সদস্যের প্রতিনিধি দলের নেতৃত্ব দেবেন দলের স্থায়ী কমিটির সদস্য ড. খন্দকার মোশাররফ হোসেন। অন্য সদস্যরা হলেন- স্থায়ী কমিটির সদস্য মির্জা আব্বাস, গয়েশ্বর চন্দ্র রায়, ড. আবদুল মঈন খান, নজরুল ইসলাম খান, আমীর খসরু মাহমুদ চৌধুরী এবং ভাইস চেয়ারম্যান চৌধুরী কামাল ইবনে ইউসুফ।